laion/Wikipedia-Exotic huggingface dataset:
התפוצצות מכלית הדלק באקטפק דה מורלוס

התפוצצות מכלית הדלק באקטפק דה מורלוס אירעה ב-7 במאי 2013 בעיר אקטפק דה מורלוס שבמקסיקו, ובה מעורבות של מכלית דלק בתאונת דרכים גרמה לפיצוץ ולשרפה שבהם נהרגו 27 אנשים ונפצעו 36 נוספים. ההתפוצצות התרחשה ב-7 במאי 2013, בסביבות השעה 05:15, בכביש מהיר החולף בעיר אקטפק דה מורלוס, בירתהּ של מדינת מקסיקו. עומאר דיאס אוליברס, נהג מכלית הדלק שהייתה מלאה בגז פחמימני מעובה, איבד שליטה על המכלית לאחר שנהג במהירות מופרזת, לכאורה. המכלית התנגשה במספר כלי רכב ובתים לפני שהתפוצצה. מאוחר יותר הצהיר הנהג, שאושפז ונעצר, כי איבד שליטה לאחר שניסה להימנע מתאונת דרכים עם רכב שחלף במקום. הפיצוץ הוביל לשרפות נרחבות שגרמו נזק ל־45 בתים ול־16 כלי רכב. דיווחים בתקשורת המקומית תיארו את האזור כדומה ל"אזור מלחמה". כתוצאה מהפיצוץ והשרפה נהרגו 27 בני אדם בהם 10 ילדים, ולמעלה מ-30 בני אדם נוספים נפצעו. בין ההרוגים הייתה משפחה בת ארבע נפשות, בהן שני ילדים בני 11 ו-6. 23 בני אדם אושפזו בבית החולים, שמונה מהם במצב קשה. רבים מהנפגעים ישנו בבתיהם שבשולי הכביש בזמן התאונה. נשיא מקסיקו, אנריקה פניה נייטו, הכריז כי נסיבות התאונה ייחקרו. מושל מדינת מקסיקו, ארוביאל אווילה, שהיה בדרכו לפגישה רשמית בקריית הוותיקן, ביטל את נסיעתו והכריז כי לוויות ההרוגים ייערכו במימון ממשלתי, וכי המשפחות שנפגעו יקבלו מהמדינה 50,000 פסו מקסיקני לבנייה מחודשת של בתיהם, ועוד 25,000 פסו לקניית מכשירי חשמל וחפצים שנהרסו בפיצוץ ובשרפה. המזכירות לפיתוח עירוני של מדינת מקסיקו הכריזה כי לפחות 110 משפחות המתגוררות ליד הכביש המהיר יועברו למקומות בטוחים יותר. "Deadly gas tanker explosion in Mexico City suburb". BBC News (באנגלית בריטית). 2013-05-08. נבדק ב-2021-11-11. Mariano Castillo CNN, 23 dead in Mexico tanker blast, CNN (באנגלית אמריקאית) Deja 20 muertos explosión de pipa en Ecatepec - Grupo Milenio, archive.ph, ‏2013-06-29 En enfermería primera audiencia contra chofer de explosión en Xalostoc, Excélsior, ‏2013-05-23 (בספרדית) Suman ya 27 muertos por explosión en Xalostoc, web.archive.org, ‏2014-08-08 Lista de muertos por explosión de pipa en Ecatepec - Nota - Estados y DF - www.aztecanoticias.com.mx, web.archive.org, ‏2013-06-19 "Gas tanker truck explodes outside Mexico City, kills 20". Reuters (באנגלית). 2013-05-07. נבדק ב-2021-11-11. "Peña Nieto envía apoyo a pesquisas por explosión en Ecatepec" (בספרדית). Terra Networks. 7 במאי 2013. אורכב מ-המקור ב-6 במרץ 2016. נבדק ב-7 במאי 2013. {{cite web}}: (עזרה) "Eruviel Ávila adelanta regreso a México tras explosión en Xalostoc". Excélsior (בספרדית). Grupo Imágen. 7 במאי 2013. נבדק ב-7 במאי 2013. {{cite web}}: (עזרה) "Eruviel Ávila cancela actividades en Italia por explosión Ecatepec" (בספרדית). Radio Fórmula. Grupo Fórmula. 7 במאי 2013. נבדק ב-7 במאי 2013. {{cite web}}: (עזרה) "La Pipa, iba en exceso de velocidad; el Ejército aplica Plan DN-III" (בספרדית). Diario Cambio. 7 במאי 2013. נבדק ב-7 במאי 2013. {{cite web}}: (עזרה) González, Carlos (8 May 2013). "Corte informativo" (in Spanish). Mexiquense Noticias Nocturno. Cuautitlán. Mexican Radio and Television System. Televisión Mexiquense. Fernández, Emilio (11 ביוני 2013). "Al menos 110 familias de Xalostoc serán reubicadas". El Universal: Estado de México (בספרדית). El Universal Compañía Periodística Nacional S.A. de C.V. נבדק ב-29 ביולי 2013. {{cite web}}: (עזרה)
סובארו סולטרה

סובארו סולטרה (באנגלית: Subaru Solterra) היא מכונית חשמלית במרכב קרוסאובר, בעלת חמישה מקומות ישיבה, שמיוצרת על ידי סובארו משנת 2022. היא נחשפה ב-11 בנובמבר 2021. היא מיוצרת במשותף עם טויוטה אשר מיצרת את המכונית תחת השם טויוטה bZ4X. העיצוב החיצוני נשאר ללא שוני למעט הפנסיים הקדמיים מה-bZ4X וגם כולל אלמנטים רבים משפת העיצוב החדשה של טויוטה, העיצוב הפנימי מציג עיצוב שלא היה מעולם ברכבי סובארו וכן כולל גם טכנולוגיות מתקדמות כולל הגה בעיצוב הגה מטוס, לוח מחוונים דיגיטלי, מסך מגע המציג את המולטימדיה, אך כאן סובארו בחרה לא לוותר על כפתורים ממשים כמו יצרני רכב אחרים שברכבים שלהם החליפו את מרבית הכפתורים למשטחי מגע. הנעה קדמית: מנוע חשמלי קדמי המספק 204 כ"ס ומומנט מרבי של 27 קג"מ. התאוצה אורכת 8.4 שניות והמהירות עומדת על 160 ק"מ. סוללת ליתיום-יון בקיבולת 71.4 קוט"ש המאפשרת טווח נסיעה חשמלי של 530 ק"מ בתקן WLTC היפני (לא סופי). הנעה כפולה: שני מנועים חשמליים המספקים יחד 217 כ"ס ומומנט מרבי של 34.2 קג"מ. התאוצה אורכת 7.7 שניות והמהירות עומדת על 160 קמ"ש. סוללת ליתיום-יון בקיבולת 71.4 קוט"ש המאפשרת טווח נסיעה חשמלי של 460 ק"מ בתקן WLTC היפני (לא סופי). את הסוללה ניתן לטעון באמצעות מטען DC מהיר עד להספק של 150 קילוואט, טעינה של 10–80 אחוז בזמן של 30 דקות, והחל מהרבעון הרביעי של 2022 הדגם ישווק גם עם מטען פנימי המאפשר טעינה AC בהספק של עד 11 קילוואט כך שטעינה מלאה 0–100 אחוז דורשת המתנה של כ-7 שעות. ערך מורחב – טויוטה bZ4X טויוטה פיתחה את ה-bZ4X ביחד עם סובארו. טויוטה הציגה גרסה משלה ל-סולטרה אשר מיוצרת מאפריל 2022 על ידה תחת השם טויוטה bZ4X. פעולה זו היא חזרה על מה שעשתה סובארו עם טויוטה בסובארו BRZ והטויוטה GT86. זו נחשפה ב-29 באוקטובר 2021. מדיה וקבצים בנושא סובארו סולטרה בוויקישיתוף אתר האינטרנט הרשמי של סובארו סולטרה (ביפנית) אתר האינטרנט הרשמי של סובארו סולטרה (באנגלית אמריקאית) אתר האינטרנט הרשמי של סובארו סולטרה (באיטלקית) הודעה לעיתונות, באתר טויוטה העולמי, 11 בנובמבר 2021 Subaru Unveils Solterra Global All-Electric SUV, InsideEVs (באנגלית) cartube, סובארו סולטרה 2022 נחשף - הקרוסאובר החשמלי הראשון של סובארו - cartube, באתר www.cartube.co.il חזי גורן, נחשף סובארו סולטרה החשמלי, באתר גיר, ‏11 בנובמבר 2021 2023 Subaru Solterra Debuts In Japan As Edgy EV With Full-Time AWD, Motor1.com (באנגלית) Subaru Solterra (2022): Elektro-SUV debütiert mit Allradantrieb, Motor1.com (בגרמנית) Solterra, il primo SUV elettrico Subaru è a trazione integrale, Motor1.com (באיטלקית) cartube, חשיפה ראשונה לסובארו סולטרה החשמלי - cartube, באתר www.cartube.co.il cartube, בשנה הבאה בישראל: 2022 טויוטה bZ4X החשמלי נחשף - cartube, באתר www.cartube.co.il
התפוצצות מכלית הדלק בריאד

התפוצצות מכלית הדלק בריאד היא אסון שאירע ב-1 בנובמבר 2012 בעיר ריאד שבערב הסעודית, ובו מעורבות של מכלית דלק בתאונת דרכים גרמה לפיצוץ ולשרפה שבהם נהרגו 26 אנשים ונפצעו 135 נוספים. ההתפוצצות התרחשה ב-1 בנובמבר 2012, בסביבות השעה 07:20, בצומת בעל הפרדה מפלסית במזרח העיר ריאד, בירתהּ של ערב הסעודית. מכלית הדלק מלאת הבנזין פגעה במגדל תומך של גשר בצומת בעל הפרדה מפלסית, וההתנגשות גרמה לדליפת דלק שלאחר מכן הוצת והוביל להתפוצצות. לפי הדיווחים הראשוניים בפיצוץ ובשרפה נהרגו 22 אנשים ונפצעו 111 נוספים, ולמחרת הודיע משרד הבריאות הסעודי כי ישנם 26 הרוגים וכ-135 פצועים. מעוצמת הפיצוץ נפלה משאית נוספת, שהייתה במפלס העליון. הנזק לרכוש הוערך בכ-300 מיליון ריאל סעודי. זירת הפיצוץ סמוכה לאוניברסיטאות ולמבני ממשל, ובשל כך החשד המיידי שעלה הוא שמדובר בפיגוע טרור, אך חשד זה נשלל במהרה. משטרת ריאד טענה כי התנועה בזמן הפיצוץ הייתה מועטת בשל חג הקורבן, וכי אם הפיצוץ היה מתרחש ביום רגיל מספר הנפגעים היה מזנק משמעותית. המשטרה גם ביקשה מהציבור להתרחק מאזור הפיצוץ, לאחר שכ-10,000 אנשים הגיעו לזירה בתוך שעה מזמן הפיצוץ. "Saudi Arabia fuel truck crash kills 22 in Riyadh". BBC News (באנגלית בריטית). 2012-11-01. נבדק ב-2021-11-11. סוכנויות הידיעות, סעודיה: הרוגים בפיצוץ מכלית בכביש מרכזי, באתר nrg‏, 1 בנובמבר 2012 "Riyadh blast toll rises to 26". IOL News. 2 בנובמבר 2012. נבדק ב-2 בנובמבר 2012. {{cite news}}: (עזרה) At least 23 killed in Riyadh fuel truck blast, רויטרס, ‏2 בנובמבר 2012 "Death toll of Saudi truck jumps to 22". Kuwait News Agency. 1 בנובמבר 2012. נבדק ב-2 בנובמבר 2012. {{cite news}}: (עזרה)
פרארי BR20

פרארי BR20 (באנגלית: Ferrari BR20) היא מכונית ספורט במרכב קופה, בעלת שני מקומות ישיבה, שיוצרה על ידי פרארי בשנת 2021. היא נחשפה ב-11 בנובמבר 2021. היא נבנתה עקב בקשה מיוחדת של לקוח. היא מבוססת על פרארי GTC4Lusso. העיצוב החיצוני שלה מבוסס בעיקרו על ה-GTC4Lusso אך משלב גם אלמנטים על פי בחירתו של הלקוח וגם מפרארי רומא. גם תא הנוסעים מעוצב על פי בקשתו של הלקוח אך גם הוא משלב אלמנטים רבים מה-GTC4Lusso ומהרומא. פרארי לא חושפת כעת את הפרטיים הטכניים. מדיה וקבצים בנושא פרארי BR20 בוויקישיתוף אתר האינטרנט הרשמי של פרארי BR20 (באנגלית) Ferrari BR20 revealed: one-off, GTC4Lusso-based V12 coupe, Top Gear, ‏2021-11-11 (באנגלית) Ferrari BR20: Fastback-Einzelstück auf GTC4Lusso-Basis mit V12, Motor1.com (בגרמנית) Ferrari BR20, la gran turismo col V12 unica al mondo, Motor1.com (באיטלקית)
אליף תלויה

אליף תלויה (בערבית: ألف خنجرية, בתעתיק: אַלִף חַ'נְגַ'רִיַّה, פירוש: אליף פגיון) היא אחת מסימני התשכיל. היא מציינת תנועת /aː/, כמו פתחה-אליף, למשל במילה هَـٰذَا (הַאדַ'א – זה) או رَحْمَـٰن (רחמאן). האליף התלויה מופיעה רק בכמה מילים מודרניות, אך אלה כוללות כמה מילים נפוצות; עם זאת, היא נכתבת רק לעיתים רחוקות, אפילו בטקסטים מלאים, למעט בקוראן. כפי שויליאם רייט מציין, "אליף סומן בהתחלה לעיתים רחוקות יותר מאשר התנועות הארוכות האחרות, ומכאן קורה שבתקופה מאוחרת יותר, לאחר המצאת נקודות התנועות, זה צוין בכמה מילים נפוצות מאוד רק על ידי פתחה (כלומר האליף תלויה)". רוב המקלדות אינן כוללות את האליף התלויה. המילה الله (אללה) מיוצרת בדרך כלל באופן אוטומטי על ידי הזנת "אליף לאם לאם הא". המילה מורכבת מאליף + ליגטורה של לאם כפול עם שדה ואליף תלויה על הלאם. ישנן שתי דרכים אפשריות לייצג את האליף התלויה במהדורות מודרניות של הקוראן. במהדורות מודפסות במזרח התיכון האליף התלויה כתובה עם פתחה: رَحْمَـٰنِ (רחמאן). לעומת זאת, במהדורות המודפסות בדרום אסיה (פקיסטן, הודו ובנגלדש) האליף התלויה נכתבת ללא פתחה: رَحْمٰنِ (רחמאן). פתחה (תשכיל) קמץ Alhawary, Mohammad T. (2011). Modern standard Arabic grammar: a learner's guide. Wiley-Blackwell. pp. 17–18. ISBN 978-1-4051-5501-4. Ryding, Karin C. (2005). A Reference Grammar of Modern Standard Arabic. Cambridge University Press. p. 28. Caspari, Carl Paul (1896). Wright, William; Smith, William Robertson; de Goeje, Michael Jan (eds.). A Grammar of the Arabic Language. Vol. 1 (3rd ed.). pp. 9–10.
מדה

מַדָּה (בערבית: مدة) היא אחת מסימני התשכיל. היא מסומנת כטילדה המופיעה מעל אליף. היא באה לסמן שהאליף היא עיצורית, והייתה אמורה להיות מנוקדת בפתחה-אליף, אך במקום לכתוב שני אליפים, המזה ופתחה (أَا או أَأْ), הם אוחדו בתוספת הוסלה (آ). וסלה ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
התפוצצות מכלית הדלק באוקובי

התפוצצות מכלית הדלק באוקובי הוא אסון שאירע ב-12 ביולי 2012 סמוך לכפר אוקובי שבניגריה, ובו מעורבות של מכלית דלק בתאונת דרכים גרמה לפיצוץ ולשרפה שבהם נהרגו 121 אנשים ונפצעו לפחות 75 נוספים. מכלית הדלק התהפכה לתעלה לאחר שנהגהּ ניסה להימנע מהתנגשות באוטובוס, וההתהפכות גרמה לדליפת דלק משמעותית. מאות מקומיים הגיעו אל המכלית והחלו לשאוב ולגנוב ממנה דלק, והם היו הנפגעים העיקריים בפיצוץ, שהתרחש כ-40 דקות לאחר ההתהפכות. נהג המכלית ניסה להזהיר את המקומיים מהצפוי, אך ללא הועיל. מניין ההרוגים עמד בתחילה על 95 אנשים, אך עודכן ל-121 אנשים לאחר שהוחזרו לבית החולים גופות שנלקחו מיד אחרי הפיצוץ על ידי בני משפחות הנפגעים. מספר הפצועים שפונו לבתי החולים עמד על 75, אם כי ההערכות הן שמספר הפצועים היה גבוה הרבה יותר, אך הם העדיפו לקבל טיפול במרפאות פרטיות או אצל קרובי משפחותיהם. נשיא ניגריה, גודלאק ג'ונתן, אמר כי הוא "עצוב מאוד מאובדן חיים רבים" ו"מבוהל במיוחד מהעובדה ששוב, כל כך הרבה חיים אבדו באסון שניתן היה להימנע ממנו". BNO News -- Inbox, archive.md, ‏2013-01-18 "Nigerians die in fuel tanker fire". BBC News (באנגלית בריטית). 2012-07-12. נבדק ב-2021-11-11.
דיולה ארש

דיולה ארש (במקור ישראל שטרק-Stärk, בהונגרית: Erős Gyula; שארבוגארד, 10 בנובמבר 1862 – בודפשט, 17 באוקטובר 1929) היה עיתונאי יהודי-הונגרי הקים עם שותף את אחד העיתונים החשובים בבודפשט ומונה לסגן העורך הראשי שלו. דיולה שטרק נולד במשפחה יהודית כבנם של אלברט שטרק ושל מגדולנה (לני) פישר. תחילה למד רפואה באוניברסיטת בודפשט (כיום שמה אוניברסיטת אטווש לוראנד), אך בשל כתיבתו העיתונאית קטע את לימודיו בשנת 1884 והחל את דרכו כעיתונאי. משנת 1896 עבד בפשטי נפלו, ואז הקים את "יומן בודפשט" ביחד עם יוז'ף וסי, ומונה בו לסגן העורך. העיתון התפתח לאחד העיתונים החשובים בבודפשט, באותה תקופה. מאוחר יותר עבד כחבר מערכת ב"העיתון ההונגרי" (Magyar Hírlap). הוא שינה את שם משפחתו לארש באישור שר הפנים מס' 31226 משנת 1902. אשתו הייתה רוז'ה רוף. מותו נגרם מסרטן בלוטת הערמונית. ארש הובא למנוחות בבית הקברות היהודי ברחוב קוזמה בבודפשט. כתיבתו העיתונאית בעיתונות: Borsodmegyei Lapok (1892) Pesti Napló (1892-1896) Budapesti Napló (1896-1898, 1902-1905) Magyar Hírlap (1910) כתביו נכתמו ביומן בודפשט: E., e., E – s Gy – a "Erős Gyula". Magyar életrajzi lexikon. (לקסיקון ביוגרפי הונגרי) פאל גויאש: חייהם ויצירותיהם של סופרים הונגרים. בודפשט, 1990. לקסיקון העולם החדש של טולנה. בודפשט, טולנאי, 1926-1933. מדיה וקבצים בנושא דיולה ארש בוויקישיתוף Sárbogárdi izr. hitközség születési anyakönyve, 1862. év, 37. folyószám. Halálesete bejegyezve a Bp. VII. ker. állami halotti akv. 1571/1929. folyószáma alatt. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דיולה ארש".
פאטן אוזוולט

פאטן פיטר אוזוולט (באנגלית: Patton Peter Oswalt; נולד ב-27 ביוני 1969) הוא סטנדאפיסט, שחקן ותסריטאי אמריקאי. אוזוולט נולד בפורסמות וירג'יניה. הוא נקרא על שם הגנרל ג'ורג' פאטון. כבן לאב ששירת בצבא האמריקאי גדל אוזוולט עם משפחתו באוהיו וקליפורניה. הוא בוגר קולג' ויליאם ומארי בווירג'יניה. אוזוולט החל להופיע בסטנד אפ בשנת 1988. לאחר שכתב לסדרה "מד טי.וי" והשתתף בספיישל בערוץ HBO החל אוזוולט לשחק בסרטים וסדרות. בשנת 1996 שיחק בסרט הבכורה שלו "צוללת דיזל". באותה שנה הופיע לראשונה בטלוויזיה בתפקיד אורח בסדרה סיינפלד, בפרק בעונה השישית. בשנת 2007 דיבב את העכברוש רמי בסרט "רטטוי" של פיקסאר, ובסרט הקצר שמבוסס עליו "חברך העכברוש". בשנת 2020 לוהק לדמות משנית במותחן הפוליטי "גזלייט" אודות פרשת ווטרגייט, בגילומו של צ'ארלס קולסון, היועץ המשפטי של הבית הלבן בממשלו של ריצ'רד ניקסון. הסדרה עלתה לשידור ברשת Starz באפריל 2022. בשנת 2024 גילם את ד"ר הוברט בסרט הקומדיה "מכסחי השדים: אימפריה קפואה" המהווה החמישי במספר בסדרת "מכסחי השדים". באותה שנה גילם את המרגל לה פאייט סי בייקר במיני-סדרה "מצוד" בשירות הסטרימינג אפל TV פלוס. בשנת 2005 נישא לבלוגרית האמריקאית מישל מקנמרה, ונולדה לו ממנה בת אחת. בשנת 2016 התאלמן מאשתו, שהלכה לעולמה בשנתה מהתקף לב בגיל 46. בשנת 2017, שנה לאחר מותה של אשתו הראשונה, נישא לשחקנית מרדית' סלנגר. מדיה וקבצים בנושא פאטן אוזוולט בוויקישיתוף אתר האינטרנט הרשמי של פאטן אוזוולט (באנגלית) פאטן אוזוולט, ברשת החברתית פייסבוק פאטן אוזוולט, ברשת החברתית אקס (טוויטר) פאטן אוזוולט, ברשת החברתית אינסטגרם פאטן אוזוולט, סרטונים בערוץ היוטיוב פאטן אוזוולט, ברשת החברתית Goodreads פאטן אוזוולט, במסד הנתונים הקולנועיים IMDb (באנגלית) פאטן אוזוולט, באתר AllMovie (באנגלית) פאטן אוזוולט, באתר Rotten Tomatoes (באנגלית) פאטן אוזוולט, באתר Metacritic (באנגלית) פאטן אוזוולט, במסד הנתונים הקולנועיים KinoPoisk (ברוסית) פאטן אוזוולט, באתר אפל מיוזיק (באנגלית) פאטן אוזוולט, באתר ספוטיפיי פאטן אוזוולט, באתר סאונדקלאוד (באנגלית) פאטן אוזוולט, באתר Last.fm (באנגלית) פאטן אוזוולט, באתר AllMusic (באנגלית) פאטן אוזוולט, באתר MusicBrainz (באנגלית) פאטן אוזוולט, באתר דיזר פאטן אוזוולט, באתר Discogs (באנגלית) פאטן אוזוולט, באתר Songkick (באנגלית) פאטן אוזוולט, באתר Genius פאטן אוזוולט, באתר SecondHandSongs פאטן אוזוולט, באתר בילבורד (באנגלית) Comedian Patton Oswalt Plays Not My Job, באתר NPR, 14 באוקטובר 2011 https://web.archive.org/web/20131104153228/http://articles.washingtonpost.com/2011-12-15/lifestyle/35288343_1_matt-freehauf-patton-oswalt-class-clown Patton Oswalt gets philosophical, but he’s still funny], באתר הוושינגטון פוסט, באמצעות ארכיון האינטרנט, 15 בדצמבר 2011 [https://www.gq.com/video/watch/actually-me-patton-oswalt-goes-undercover-on-reddit-twitter-wikipedia?c=series Patton Oswalt Goes [Undercover[ on Reddit, Twitter & Wikipedia, באתר gq‏, 2 בינואר 2018
פרסי האקדמיה למוזיקת קאנטרי ה-56

פרסי האקדמיה למוזיקת קאנטרי ה-56 (באנגלית: 56th Academy of Country Music Awards) התקיים ב-18 באפריל 2021 בנאשוויל, טנסי. קית' אורבן ומיקי גייטון היו מנחי הטקס. מארן מוריס הובילה את הלילה עם שלוש זכיות, כולל "אמנית השנה" ו"שיר השנה" (פעמיים). כריס סטייפלטון זכה בשני פרסים בקטגוריית "אלבום השנה" עבור, Starting Over, אחד כאמן, אחד כמפיק. הזוכים והזוכות מסומנים בכתב מודגש. אתר האינטרנט הרשמי של טקס פרסי האקדמיה למוזיקת קאנטרי (באנגלית) NOMINATIONS ANNOUNCED FOR THE "56TH ACADEMY OF COUNTRY MUSIC AWARDS™" LIVE FROM NASHVILLE, SUNDAY, APRIL 18 AT 8PM ET / 7PM CT ON CBS, www.acmcountry.com (באנגלית) Jennifer Zhan, Maren Morris, Luke Bryan Win Big at 2021 ACM Awards, Vulture, ‏2021-04-19 (באנגלית אמריקאית) About the Show, www.acmcountry.com (באנגלית) 56th Annual Academy of Country Music Awards, 2021-04-18, נבדק ב-2021-11-11 Nominations Announced for the 56th Academy of Country Music Awards™, Wrangler Network (באנגלית אמריקאית)
יהודה שטיין

יהודה שטיין (1915 – 16 בספטמבר 2003, י"ט באלול ה'תשס"ג) היה ראש עיריית רמלה בשנים 1965–1971. נולד בשנת 1915 ברומניה לחיה ומשה פיש שטיין. לאחר עלייתו ארצה שימש כמזכיר העיר רמלה. בשנת 1958 נבחר למזכיר מועצת הפועלים ברמלה. ב-1965 נבחר על ידי חברי מפא"י ברמלה למועמד המפלגה לראשות העיר, במקומו של ראש העיר הפורש מאיר מלמד, ומועצת העיר בחרה בו לראשות העירייה. ב-1971 הודח מתפקידו כתוצאה משיתוף פעולה פוליטי בין נציגי סיעת גח"ל בעירייה בראשות אליהו סאלם לוי לבין פורשי מפא"י. נפטר ב-19 בספטמבר 2003 ונקבר בבית הקברות הישן ברמלה. רחוב יהודה שטיין ברמלה (לשעבר רחוב ההסתדרות), נקרא על שמו. נישא לבתיה ולהם שלושה ילדים. יהודה שטיין - ראש עירית רמלה, מעריב, 25 בנובמבר 1965
יחסי אלג'יריה – רפובליקת סהרה הערבית הדמוקרטית

יחסי אלג'יריה–רפובליקת סהרה הערבית הדמוקרטית הם היחסים שבין הרפובליקה הרפובליקה האלג'יראית הדמוקרטית העממית לבין רפובליקת סהרה הערבית הדמוקרטית. ב-27 בפברואר 1976 הכריזה חזית הפוליסריו על הקמת רפובליקת סהרה הערבית הדמוקרטית. ב-6 במרץ 1976, אלג'יריה הכירה בה, המדינה השלישית שעשתה זאת, ויחסים דיפלומטיים רשמיים כוננו זמן קצר לאחר מכן. שגרירות סהרה נפתחה באלג'יר באותה שנה. אלג'יריה דוחה את טענות מרוקו על ריבונות על סהרה המערבית. בפברואר 2022, קבוצה פרלמנטרית "אלג'יריה-מערבית סהרה" של ידידות ואחווה הותקנה באספת העם הלאומית של אלג'יריה. יחסי אלג'יריה–מרוקו יחסי רפובליקת סהרה הערבית הדמוקרטית–קניה מדיה וקבצים בנושא יחסי אלג'יריה – רפובליקת סהרה הערבית הדמוקרטית בוויקישיתוף
פארק אוטופיה

פארק אוטופיה הוא גן בוטני הנמצא בקיבוץ בחן בעמק חפר. הפארק משתרע על שטח של כ-40 דונם, ומתרכז בגידול סחלבים. בפארק קיים גם אוסף של צמחים טורפים, קקטוסים, פרחים ופרפרים. הפארק מחולק לשניים: חלקו הראשון הוא מתחם חווה חקלאית בתנאי אקלים אחידים. בחלקו השני של הפארק נמצא החלק העיקרי, חווה חקלאית בתנאים טרופיים הכוללת מספר מתחמים: טרופי, סחלבים, תבלינים, קקטוסים, וורדים, פרחים, תוכים, פרפרים ועוד. בין סוגי הפרחים העיקריים נמצאים: סחלבים, אנטוריון, ברומלייה, ורדים, פלרגוניום, אופורביה, נציץ ועוד. בין סוגי הסחלבים בפארק נמצאים: סחלב פלאנופסיס, סחלב קטליאה, סחלב אונסידיום, סחלב זיגופטלום, סחלב פפיופדילום, סחלב דנדרוביום, סחלב סימבידיום, סחלב פרגמיפדילום, סחלב אודונטוגלוסום, סחלב מילטוניה, סחלב וניל, סחלב קמבריה, סחלב כוכב השביט, סחלב אפידנדרום, סחלב ברסיה ועוד. בין צמחי התבלין הנמצאים בפארק נמצאים: טימין, לבנדר, רודה, סלרי, לואיזה, עירית בצלית, נענע ספרדית, נענע משובלת, פטרוזיליה, רוזמרין רפואי, מרווה רפואית, מליסה רפואית ועוד. ברחבי הפארק ובפינת החי חיים מספר בעלי חיים, בהם: עז הבית, כבש הבית, עבדקן הרעמה, אייל נקוד, דגי קוי, פרפרים שונים, יען מצוי, אמו, פנינייה, תרנגול הודו, אפודי הזהב, טווס מצוי, זברה פינק, יונת הבית, ברווז הבית, תרנגול קרב, פסיון ועוד. כמו כן ישנם תוכים בתצוגה נפרדת, בהם: קקדו צהוב ציצית, קקדו גאלה, קקדום עירום-עין (Cacatua sanguinea), ארה כחולה-צהובה, אפרור אפריקני, אמזונה כחולת-מצח (Amazona aestiva), תוכי אקלקטוס, נימפית מצויצת, רוסלה מזרחית, דררה מצויה, דררה צהובה, דררת דרבי (Psittacula derbiana), תוכון אוסטרלי, הבני ורוד-פנים. עולם המים הגן הטרופי בפארק המקורה המזרקה בפארק מדיה וקבצים בנושא פארק אוטופיה בוויקישיתוף אתר האינטרנט הרשמי של פארק אוטופיה פארק אוטופיה, ברשת החברתית פייסבוק טיול שבת – ביקור בפארק אוטופיה utopia קיבוץ בחן – היסטוריה על המפה, ‏2017-06-13 פארק אוטופיה - פארק הסחלבים של ישראל בקיבוץ בחן, באתר בא לי לטייל פארק אוטופיה, עולמות האטרקציה בפארק אוטופיה, באתר פארק אוטופיה
הר קרבס

הר קרבס (באנגלית: Mount Krebs) הוא הר נישא, בחלק המרכזי של רכס לילי, לרגלי הרי הנסיך אולף, בהרי המלכה מוד, באזור חוף דופק של שטח חסות רוס, שבאנטארקטיקה. פסגת ההר סלעית. גובהו של ההר 1,630 מטרים מעל פני הים, הר קרבס הוא ההר ה-1,303 בגובהו באנטארקטיקה. ההר ממוקם 7 קילומטרים מצפון להר דניאל. ההר התגלה על ידי משלחת חציית מדף הקרח רוס האמריקאית ( U.S. Ross Ice Shelf Traverse Party ), אשר חקרה את אנטארקטיקה בעונת המחקר (הקיץ האנטארקטי) 1957 – 1958, בפיקודו של אלברט פ. קרארי (Albert P. Crary). שמו של ההר ניתן לו על ידי אלברט פ. קרארי. ההר נקרא על שם קומנדר מנסון קרבס (Manson Krebs), מצי ארצות הברית, שהיה טייס מסוקים ומטוסים, בטייסת צי ארצות הברית VX-6, במהלך מבצע קיפאון עמוק (מבצע דיפ פריז). הר קרבס באתר הגאזט האנטארקטי של ממשלת ניו זילנד הר קרבס באתר הגאזט האנטארקטי המשווה SCAR של ממשלת אוסטרליה הר קרבס באתר peakery (מרחקים לאתרים סמוכים) הר קרבס באתר mountainplanet ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי מידע על גובה ההר
אוניברסיטת רוד איילנד

אוניברסיטת רוד איילנד (באנגלית: University of Rhode Island; בראשי תיבות: URI) היא אוניברסיטת מחקר ציבורית אשר הקמפוס הראשי שלה שוכן בעיר קינגסטון שברוד איילנד, ארצות הברית. זוהי האוניברסיטה הציבורית ואוניברסיטת המחקר המובילה במדינת רוד איילנד, כמו גם זו המסווגת כמוסד להשכלה גבוהה שהוקם על אדמות ציבוריות בבעלות הממשלה הפדרלית של ארצות הברית במטרה להיטיב עם רוד איילנד. קמפוסים לווייניים כוללים את "קמפוס פיינשטיין" במרכז העיר הבירה פרובידנס, "מרכז החינוך לסיעוד של רוד איילנד" במחוז התכשיטים של פרובידנס, "קמפוס מפרץ נראגנסט" שבעיר נרגנסט (Narragansett) ו"קמפוס ו. אלטון ג'ונס" במערב גריניץ'. האוניברסיטה מציעה תארים ראשונים, תארי מוסמך אוניברסיטה ותוארי דוקטורט ב-80 תחומי לימוד לתואר ראשון ו-49 לתארים מתקדמים דרך תשעה בתי ספר ומכללות אקדמיות. בתי ספר ומכללות אלה כוללים אמנות ומדעים, מנהל עסקים, חינוך ולימודים מקצועיים, הנדסה, מדעי הבריאות, מדעי הסביבה ומדעי החיים, סיעוד, רוקחות ואוקיינוגרפיה. מכללה אחרת של האוניברסיטה, "מכללה אוניברסיטאית להצלחה אקדמית", משמשת בעיקר כמכללה מייעצת לכל הסטודנטים המתחילים דרכם באוניברסיטה ועוקבת אחריהם במהלך השנתיים הראשונות להרשמתם אל אוניברסיטת רוד איילנד. נכון לשנת 2019, באוניברסיטת רוד איילנד רשומים 14,653 סטודנטים לתואר ראשון, 1,982 סטודנטים לתארים מתקדמים ו-1,339 סטודנטים ללא תואר, מה שהפך אותה לאוניברסיטה הגדולה ביותר ברוד איילנד. אוניברסיטת רוד איילנד הוכרזה לראשונה כ"בית הספר החקלאי ותחנת הניסויים החקלאיים" של המדינה בשנת 1888. תחילה פעל בית הספר בחוות אוליבר ווטסון שבקינגסטון, שבית החווה המקורי שלו הוא בהווה מוזיאון צנוע. ב-1892, בית הספר נודע כ"מכללת רוד איילנד לחקלאות ואמנויות המכניקה" (Rhode Island College of Agriculture and Mechanic Arts). בכיתה הראשונה היו 17 תלמידים בלבד, וכל אחד מסיים מהם השלים את מסלול לימודיו בתוך שנתיים. ב-1909 שוב שונה שם בית הספר ל"מכללת מדינת רוד איילנד", כאשר תוכניות הלימוד בבית הספר הורחבו מעבר לחקלאות. בשנת 1951 ניתן לבית הספר שמו הנוכחי, מכוח חוק של בית המחוקקים המדינתי, שחוקק בעקבות הוספת המכללה לאמנויות ומדעים והצעת תוארי דוקטורט. מועצת הנגידים להשכלה גבוהה, שמונו בידי מושל רוד איילנד, הפכה למועצת המנהלים של האוניברסיטה במהלך 1981 תחת נשיאותו של פרנק ניומן. מועצת הנגידים הוחלפה במועצת החינוך של רוד איילנד בשנת 2013, ונכון ל-2019 חברים בה 17 אישים. מדיה וקבצים בנושא אוניברסיטת רוד איילנד בוויקישיתוף אתר האינטרנט הרשמי של אוניברסיטת רוד איילנד (באנגלית) אוניברסיטת רוד איילנד, ברשת החברתית פייסבוק אוניברסיטת רוד איילנד, ברשת החברתית אקס (טוויטר) אוניברסיטת רוד איילנד, ברשת החברתית אינסטגרם אוניברסיטת רוד איילנד, באתר אנציקלופדיה בריטניקה (באנגלית)
התפוצצות מכלית הדלק באלאקיה

התפוצצות מכלית הדלק באלאקיה הוא אסון שאירע ב-1 בדצמבר 2010 באלאקיה שבמדינת לאגוס, ניגריה. פיצוץ מכלית דלק והשרפה שפרצה בעקבותיו הרגו לפחות 20 אנשים, ורבים נוספים נפצעו. נהג מכלית הדלק מלאת הבנזין איבד שליטה על המכלית כשניסה להימנע מלפגוע ברכב אחר שניסה לעקוף אותו בצורה מסוכנת, וזו התהפכה ותכולתה נשפכה על הכביש. נהג המשאית ניסה לעצור את התנועה וקרא לנהגים להתרחק מהאזור, אך אלו התעלמו ממנו. כשהבנזין הזורם פגש מזבלה בוערת סמוכה, אירע פיצוץ ופרצה שרפה. הפיצוץ גבה את חייהם של לפחות 20 אנשים, ביניהם אישה בהיריון. אחרים, שניסו להימלט, נפלו לתוך תעלות באזור ונפצעו ברמות שונות. "harvest of deaths in lagos, ogun, akwa-ibom". Vanguard News. נבדק ב-3 באפריל 2015. {{cite web}}: (עזרה) "another tragedy in lagos, 20 burnt to death in tanker explosion". Sahara Reporters. נבדק ב-3 באפריל 2015. {{cite web}}: (עזרה) "another tragedy in lagos, 20 burnt to death in tanker explosion". Pmnewsnigeria.com. נבדק ב-3 באפריל 2015. {{cite web}}: (עזרה) ערך זה הוא קצרמר בנושא אסונות. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "התפוצצות מכלית הדלק באלאקיה".